Za účelom realizácie vodovodnej prípojky, resp. zaevidovania pripojenia je potrebné splniť nasledovné úkony zo strany vlastníka nehnuteľnosti:

1. Podať žiadosť o realizáciu vodovodnej prípojky, resp. o zaevidovanie pripojenia. V súčasnosti je možné žiadosť podať elektronicky formou e-mailu na adresu zakaznik@vodarne.eu . Žiadosť je potrebné vytlačiť, vyplniť a podpísať zo strany žiadateľa.

Formulár žiadosti je zverejnený aj na našej internetovej stránke: <http://www.vodarne.eu/data/uploads/pdf/ziadosti-formulare/ziadost-o-pripojenie-voda/ziadost-zriadenie-vodovodnej-pripojky.pdf>

K žiadosti je potrebné priložiť prílohy:

a)    Situáciu vodovodnej prípojky v mierke 1:200 (1:100) so zakreslením pripojeného objektu aj s umiestnením vodomernej šachty, trasy vodovodnej prípojky, situovanie priľahlých objektov (studní, žúmp a pod. ) – platí pre existujúce rodinné domy.

                  V prípade, že sa nejedná o rodinný dom, ale o inú stavbu, pre ktorú je potrebná vodovodná prípojka väčšej dimenzie ako D32 mm alebo o novostavbu rodinného domu, k žiadosti o pripojenie je potrebné predložiť projektovú dokumentáciu vodovodnej

                  prípojky.

b)   Parcelový snímok z pozemkovej evidencie v takom rozsahu, aby bolo možné identifikovať polohu nehnuteľnosti, ktorá bude napojená na verejný vodovod

c)    List vlastníctva – aktuálny (stačí aj z internetu - Kataster portálu)

Pri spracovaní podkladov k žiadosti bude žiadateľa kontaktovať pracovníčka zákazníckeho centra (ZC), ktorá na základe telefonického rozhovoru doplní potrebné údaje do žiadosti a usmerní žiadateľa, ako ďalej postupovať pri spracovaní žiadosti.

Od 18.05.2020 bude podanie žiadosti možné aj osobne v Zákazníckom centre našej spoločnosti na ul. Vysokoškolskej č.1 v Košiciach, pri ktorej prosíme predložiť občiansky preukaz a SIPO lístok.

Úradné hodiny Košice: Po, Ut, Štv: 8.00 - 16.00 h; Str: 8.00 – 17.00 h; Pia: 7.00 – 12.00 h.

V súvislosti s momentálnou mimoriadnou situáciou je **termín návštevy na ZC potrebné dohodnúť v predstihu** na tel. číslach call centra: 055/7952 777.

2.       Podpísanie Zmluvy na odber vody

3.       Vybudovanie vodomernej šachty (VŠ) vo vzdialenosti cca 1 m od hranice pozemku, maximálne  však do 10 m od bodu napojenia na verejný vodovod.  VŠ musí byť vybudovaná a udržiavaná tak, aby bola chránená proti vniknutiu vody (povrchovej i podzemnej), plynov a nečistôt. Musí byť odvodnená, vetrateľná, bezpečne prístupná a vybavená priečkovým alebo stúpadlovým rebríkom v zmysle ON 73 6548. Minimálne vnútorné rozmery obdĺžnikovej VŠ musia byť 900 x 1200 mm (1 vodomer pre 1 rodinný dom). Kruhová VŠ musí mať min. vnútorný prierez 1000 mm (1 vodomer pre 1 rodinný dom).  Obidva typy musia mať minimálnu vnútornú výšku vrátane vstupného komína 1600 mm s excentrickým vstupným otvorom 600 x 600 mm. VVS, a.s. ponúka plastové vodomerné šachty o priemere 1000 mm.

4.       Realizácia výkopových prác na uloženie časti vodovodnej prípojky od bodu napojenia na verejný vodovod po vodomernú šachtu – v prípade, že sa jedná o pozemok, pre ktorú nebola vybudovaná prípojka v rámci stavby vodovodu.

Upozorňujeme, že v prípade kombinovaného odberu vody z verejného vodovodu aj z vlastného zdroja – rozvody v dome nesmú byť prepojené, musia byť oddelené!

Bližšie informácie nájdete aj na našej internetovej stránke:  <http://www.vodarne.eu/index.php?id=ziadost-o-pripojenie-voda>

Cenník: <http://www.vodarne.eu/data/uploads/pdf/cenniky/2017/vodovodne-a-kanalizacne-pripojky.pdf>